CELEX: 22016D1288
Language: ro
Date: 2015-04-30 00:00:00
Title: Decizia nr. 105/2015 a Comitetului mixt al SEE din 30 aprilie 2015 de modificare a anexei XI (Comunicații electronice, servicii audiovizuale și societatea informațională) și a Protocolului 37 (ce cuprinde lista prevăzută la articolul 101 la Acordul privind SEE [2016/1288]

4.8.2016   
               
               
                  RO
               
               
                  Jurnalul Oficial al Uniunii Europene
               
               
                  L 211/60
               
            DECIZIA NR. 105/2015 A COMITETULUI MIXT AL SEE
      din 30 aprilie 2015
      de modificare a anexei XI (Comunicații electronice, servicii audiovizuale și societatea informațională) și a Protocolului 37 (ce cuprinde lista prevăzută la articolul 101 la Acordul privind SEE [2016/1288]
      COMITETUL MIXT AL SEE,
      având în vedere Acordul privind Spațiul Economic European („Acordul privind SEE”), în special articolele 98 și 101,
      întrucât:
      
                  (1)
               
               
                  Decizia 2010/299/CE a Comisiei din 21 mai 2010 de abrogare a Deciziei 2002/627/CE de instituire a Grupului entităților europene de reglementare în domeniul rețelelor și serviciilor de comunicații electronice (1) trebuie încorporată în Acordul privind SEE.
               
            
                  (2)
               
               
                  Decizia 2010/299/UE abrogă Decizia 2002/627/CE a Comisiei (2), care este încorporată în Acordul privind SEE și, prin urmare, trebuie abrogată din Acordul privind SEE.
               
            
                  (3)
               
               
                  Prin urmare, anexa XI și Protocolul 37 la Acordul privind SEE ar trebui modificate în consecință,
               
            ADOPTĂ PREZENTA DECIZIE:
      Articolul 1
      În anexa XI la Acordul privind SEE, textul de la punctul 5ci (Decizia 2002/627/CE a Comisiei) se elimină.
      Articolul 2
      În Protocolul 37 la Acordul privind SEE, textul de la punctul 17 [Grupul entităților europene de reglementare în domeniul rețelelor și serviciilor de comunicații electronice (Decizia 2002/627/CE a Comisiei)] se elimină.
      Articolul 3
      Textele Deciziei 2010/299/UE în limbile islandeză și norvegiană, care urmează să fie publicate în Suplimentul SEE al Jurnalului Oficial al Uniunii Europene, sunt autentice.
      Articolul 4
      Prezenta decizie intră în vigoare la 1 mai 2015, cu condiția să se fi efectuat toate notificările prevăzute la articolul 103 alineatul (1) din Acordul privind SEE (*).
      Articolul 5
      Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene.
      
         Adoptată la Bruxelles, 30 aprilie 2015.
         
            
               Pentru Comitetul mixt al SEE
            
            
               Președintele
            
            Gianluca GRIPPA
         
      
      
         (1)  JO L 127, 26.5.2010, p. 18.
      
         (2)  JO L 200, 30.7.2002, p. 38.
      
         (*)  Nu au fost semnalate obligații constituționale.